ભાજપના સાંસદીય બોર્ડે ગઇકાલે ગુજરાતના નવા મુખ્યમંત્રીની પસંદગીનો અધિકાર પક્ષના અધ્યક્ષ અમિત શાહને સોંપ્યો છેઃ અમિત શાહ અમદાવાદમાં આવ્યા છે અને તેમના નિવાસે બેઠકના દોર શરૂ થયા છેઃ મુખ્યમંત્રીની પસદગીમાં અમિત શાહની મહત્વની ભુમિકા રહેશેઃ અમિત શાહ અને ભાજપ ભલે એમ કહે છે કે, અમિત શાહ મુખ્યમંત્રી પદની રેસમાં નથી પરંતુ મોટાભાગના ધારાસભ્યોની પસંદ અમિત શાહ જ છેઃ પક્ષના ધારાસભ્યો અને કેડર તરફથી સતત અમિત શાહને મુખ્યમંત્રી બનાવવાની માંગણી થઇ રહી છેઃ એવુ માનવામાં આવે છે કે ર૦૧૭ના અંતે યોજાનારી વિધાનસભાની ચૂંટણીની મુશ્કેલીઓને ધ્યાનમાં રાખી ગુજરાત ભાજપના ધારાસભ્યો અમિત શાહને જ મુખ્યમંત્રી તરીકે જોવા માંગે છેઃ કોંગ્રેસ અને આપ ના આક્રમણ સામે અમિત શાહ જ ટક્કર ઝીલી શકે તેમ છે તેવુ ધારાસભ્યો માને છે.